section_heading: Glavni gradovi
paragraph_text: U relativno kratkom razdoblju postojanja od 26 godina, Provincija Kanada je šest puta promijenila svoj glavni grad. Prvi glavni grad bio je Kingston. Glavni grad preseljen je 1849. iz Montréala u Toronto nakon što su pobunjenici zapalili parlament. Godine 1857., kraljica je Viktorija izabrala Ottawu za novi stalni glavni grad Kanade, te dala podignuti kanadski parlament na Brdu parlamenta. Prva faza ove gradnje završena je 1865., upravo na vrijema kako bi se u njoj održala završna sjednica parlamenta Provincije Kanade.